2. Jaan SIMSIVART /Jaan Simsiwart, Jaan Siwart/, isa Jüri Simsivart - vt. nr. 4, ema Mari - vt. nr. 5, sündis 11.06.1802 Kohatu mõisapiirkonnas. 1811. a. revisjoni ajal elas Kohatu külas Siimu talus, kus isa Jüri oli peremees. 1826. a. vaherevisjoni ajaks oli isa asunud peremehe kohale samas talus. 1835. a. sai perekonnanimeks SIMSIVART. 1841. a. lahkus pere Hageri kogudusest ja liitus Nissi kogudusega. Kas sellega kaasnes ka elukohavahetus, see 1850. a. hingeloendist enam ei selgu, sest selles on üles loetletud vaid perekonnad, mitte aga elukohad. Küll aga on 1941. a. sündinud lapse ristimiskandes isa Jaan kirjas kui Ülevainu Jaan ja elukohaks Kirna mõisapiirkond. Lapse vaderid on kõik pärit Mõnuste külast. Sellest järeldub, et Jaan asus tõenäoliselt elama Mõnuste külla Ülevainu tallu, kuid jäi Kohatu mõisavalla hingekirja. Ka Kohatu mõisapiirkonnas oli Ülevainu-nimeline talu, kuid kui Jaan oleks sinna elama asunud, siis oleks võrdlemisi arusaamatu, miks ta kogudust vahetas ja miks lapse ristsetele kaugelt kandi inimesed vaderiteks olid kutsutud. Jaan suri 52-aastaselt 02.12.1854 kell 8 hommikul Kirna mõisapiirkonnas ja maeti 05.12.1854. Surmapõhjus - sinivilltõbi /Blaue Blatter/.